**Малое цела Сонечнай сістэмы** — гэты тэрмін уведзены Міжнародным астранамічным саюзам у 2006 годзе для апісання аб'ектаў Сонечнай сістэмы якія не з'яўляюцца ні планетамі, ні карлікавымі планетамі, ні іх спадарожнікамі:

|  |  |  |
| --- | --- | --- |
| « | Усе іншыя аб'екты, якія абарочваюцца вакол Сонца, за выключэннем спадарожнікаў, павінны быць аднесены да «Малых целаў Сонечнай сістэмы» ... У наш час у гэты спіс уключана большасць астэроідаў Сонечнай сістэмы, большасць транснептунавых аб'ектаў (ТНА), а таксама каметы і іншыя малыя целы. | » |

Размеркаванне кентаўраў і транснептунавых аб'ектаў
У наш час няма яснасці, што датычыцца ўключэння ў будучыні вызначэння пра ніжнюю мяжу памераў малых целаў Сонечнай сістэмы або вызначэнне будзе тычыцца любога матэрыялу да ўзроўня метэароідаў.

Выключэннямі з'яўляюцца не толькі буйныя целы, якія маюць гідрастатычную раўнавагу, натуральныя спадарожнікі (месяцы) адрозніваюцца ад малых целаў Сонечнай сістэмы не памерамі, а арбітамі. Натуральныя спадарожнікі круцяцца не вакол Сонца, а вакол іншых аб'ектаў Сонечнай сістэмы, такіх як планеты, карлікавыя планеты, і самі малыя целы Сонечнай сістэмы.

Некаторыя з найбуйнейшых малых целаў Сонечнай сістэмы ў далейшым могуць быць перакласіфікаваны ў карлікавыя планеты, калі ў выніку далейшых даследаванняў высвятліцца, што яны знаходзяцца ў стане гідрастатычнай раўнавагі.

Арбіты пераважнай большасці малых целаў Сонечнай сістэмы размешчаны ў дзвюх розных абласцях, званых пояс астэроідаў і пояс Койпера. Гэтыя два пояса маюць свае ўнутраныя структуры, выкліканыя адхіленнем вялікіх планет (у прыватнасці Юпітэра і Нептуна адпаведна) і маюць дрэнна вызначаныя межы. Іншыя вобласці Сонечнай сістэмы таксама ўтрымліваюць малыя целы, але ў значна меншай канцэнтрацыі. Яны складаюцца з калязямных астэроідаў, кентаўраў, камет, аб'ектаў рассеянага дыска.

Найменшыя макраскапічныя целы, якія маюць арбіты вакол Сонца, завуцца метэароіды. (Ёсць яшчэ драбнейшыя аб'екты, такія як міжпланетны пыл, часціцы сонечнага ветра і вольныя атамы вадарода). вызначэнне калязямнога аб'екта адносіць аб'екты да 50 м у дыяметры ў катэгорыю метэароідаў. Каралеўскае астранамічнае таварыства высунула на разгляд новае вызначэнне, па якім метэароіды маюць дыяметр ад 0,1 мм да 10 м. Драбнейшыя часціцы будуць адносіцца да міжпланетнага пылу, малекулаў газу і асобных атамаў.

Гл. таксама
-----------

* Вулканоіды
* Пояс астэроідаў
* Траянскія астэроіды
* Кентаўры, астэроіды
* Пояс Койпера
* Транснептунавыя аб’екты
* Каметы
* Метэароіды

Зноскі
------

1. 1 2  News Release - IAU0603: IAU 2006 General Assembly: Result of the IAU Resolution votes (англ.) — Прэс-рэліз МАС 24 жніўня 2006

| ⛭Сонечная сістэма (≛ спіс аб’ектаў) |
| --- |
| 
 |
| **Сонца** |
| **планеты і *карлікавыя планеты*:** ✰ Меркурый ·  ✰ Венера ·  ✯ Зямля ·  Марс ·  *Цэрэра* ·  ✯✰ Юпітэр ·  Сатурн ·  ✰ Уран ·  ✯ Нептун ·  *Плутон* ·  *Хаўмеа* ·  *Макемаке* ·  *Эрыс* |
| **іх спадарожнікі/кольцы:** Зямлі ·  Марса ·  Юпітэра/∅ ·  Сатурна/∅ ·  Урана/∅ ·  Нептуна/∅ ·  *Плутона* ·  *Хаўмеа* ·  *Эрыды* |
| **Малыя целы**: метэароіды ·  астэроіды/іх спадарожнікі (калязямныя ·  асноўнага пояса ·  траянцы ·  кентаўры) ·  транснептунавыя (ПК ·  РД) ·  дамаклоіды ·  каметы (ВО) |

|  |  |
| --- | --- |
| ⚙️   Слоўнікі і энцыклапедыі | Britannica (онлайн) · Сучаснай Украіны · Сучаснай Украіны |